Niu incubator blong Penama Livestock
Ol poultri fama long Penama Provins bae oli kat kwik akses naoia blong kasem ol niu mo impruv brid blong faol.
Olgeta fama ia bae oli kasem kwik akses ia tru long wan niufala incubator we Penama Livestock Breeding Sub Senta i gat naoia.
Incubator ia we bae i stap long Saratamata long Ambae bambae hemi save hatchem wan totol blong 528 chicken egg long everi 21 days.
Developmen ia i wan milestone blong ol poultry farmer long province ia blong oli save gat ol niu mo improve chicks stret long province blong olketa.
Niufala machine ia i kam blong asistim recovery mo strengthening blong livelihood blong pipol after long disaster blong Lombenben Volkeno mo Saeklon Harold.
Daerekta long Dipatmen blong Livestock Lonny Bong mo Daerekta long Dipatmen blong Agriculture mo Rural Development, Antoine Ravo, tufala nao i handem ova niufala incubator masin ia i ko long Acting Sekreteri Jenerol blong Penama Provins, Kelly Tabi mo Penama Provincial Livestock Ofisa, Williams Douglas.
Penama Provinsel kavman i preisem kavman long help ia mo hemi asurem tufala daerekta se bambae oli mekem gud use long hem blong evri fama i benefit long hem.
fij_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn